CELEX: 62010CO0102
Language: lt
Date: 2010-10-28 00:00:00
Title: 2010 m. spalio 28 d. Teisingumo Teismo (aštuntoji kolegija) nutartis.#Frăsina Bejan prieš Tudorel Muşat.#Prašymas priimti prejudicinį sprendimą: Judecătoria Focşani - Rumunija.#Procedūros reglamentas - 92 straipsnio 1 dalis, 103 straipsnio 1 dalis ir 104 straipsnio 3 dalies pirma ir antra pastraipos - Teisės aktų derinimas - Privalomo transporto priemonių valdytojų civilinės atsakomybės draudimo sistema - Savanoriškojo draudimo sutartis - Negalėjimas taikyti.#Byla C-102/10.

2010 m. spalio 28 d. Teisingumo Teismo (aštuntoji kolegija) nutartis Frăsina Bejan prieš Tudorel Muşat
      (Byla C‑102/10)
      „Procedūros reglamentas – 92 straipsnio 1 dalis, 103 straipsnio 1 dalis ir 104 straipsnio 3 dalies pirma ir antra pastraipos – Teisės aktų derinimas – Privalomo transporto priemonių valdytojų civilinės atsakomybės draudimo sistema – Savanoriškojo draudimo sutartis – Netaikymas“
      1.                     Europos Sąjunga – Ribota kompetencija – Sąjungos teisės įtaka nacionalinių teismų nagrinėjamų bylų sprendimams (ESS 5 straipsnio
            2 dalis) (žr. 29 punktą)
      2.                     Teisės aktų derinimas – Automobilių valdytojų civilinės atsakomybės draudimas – Direktyvos 72/166, 84/5, 90/232, 2000/26 ir
            2005/14 – Taikytinos civilinės atsakomybės už eismo įvykiuose padarytą žalą sistemos nustatymas – Savanoriškojo draudimo sutartis
            (Europos Parlamento ir Tarybos direktyvos 2000/26 ir 2005/14; Tarybos direktyvos 72/166, 84/5 ir 90/232) (žr. 36 punktą; rezoliucinės
            dalies 1 punktą)
      3.                     Teisės aktų derinimas – Automobilių valdytojų civilinės atsakomybės draudimas – Direktyvos 72/166, 84/5, 90/232, 2000/26 ir
            2005/14 – Taikytinos civilinės atsakomybės už eismo įvykiuose padarytą žalą sistemos nustatymas – Savanoriškojo draudimo sutartis
            (Europos Parlamento ir Tarybos direktyvos 2000/26 ir 2005/14; Tarybos direktyvos 72/166, 84/5 ir 90/232) (žr. 37 punktą; rezoliucinės
            dalies 2 punktą)
      4.                     Laisvas asmenų judėjimas – Įsisteigimo laisvė – Laisvė teikti paslaugas – Apribojimai – Automobilių valdytojų civilinės atsakomybės
            draudimas – Savanoriškojo draudimo sutartis (SESV 49 ir 56 straipsniai) (žr. 46 punktą; rezoliucinės dalies 3 punktą)
      Dalykas 
      
         Prašymas priimti prejudicinį sprendimą – 
               Judecătoria Focşani 
               – SESV 49, 56, 57 straipsnių, 59 straipsnio pirmos pastraipos, 169 straipsnio ir 1983 m. gruodžio 30 d. Direktyvos 84/5/EEB
                  dėl valstybių narių teisės aktų, susijusių su motorinių transporto priemonių valdytojų civilinės atsakomybės draudimu, suderinimo
                  (OL L 8, p. 17; 2004 m. specialusis leidimas lietuvių k., 6 sk., 7 t., p. 3), 1992 m. birželio 18 d. Direktyvos 92/49/EEB
                  dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo (OL L 311, p. 42;
                  2004 m. specialusis leidimas lietuvių k., 6 sk., 1 t., p. 346), 1993 m. balandžio 5 d. Direktyvos 93/13/EEB dėl nesąžiningų
                  sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288), 2005 m.
                  gegužės 11 d. Direktyvos 2005/14/EB dėl motorinių transporto priemonių valdytojų civilinės atsakomybės draudimo (OL L 149
                  2005 6 11, p. 14) ir 2009 m. rugsėjo 16 d. Direktyvos 2009/103/EB dėl motorinių transporto priemonių valdytojų civilinės atsakomybės
                  draudimo ir privalomojo tokios atsakomybės draudimo patikrinimo (OL L 263, p. 11) aiškinimas – Transporto priemonių valdytojų
                  civilinės atsakomybės draudimas – Apdraustų transporto priemonių sukelta žala – Nacionalinės teisės aktai, kuriuose įtvirtintos
                  vartotojams nepalankios draudimo apsaugos netaikymo sąlygos – Direktyvose nenumatytos draudimo apsaugos netaikymo sąlygos
                  – Nacionalinio teismo galimybė remtis draudiminės rizikos netaikymo sąlygos negaliojimu.
               
            Rezoliucinė dalis
      
         
                  1.
               
               
                  
               
               
                  	Privalomo motorinių transporto priemonių valdytojų civilinės atsakomybės draudimo sistema, nustatyta: 
               
            –        1972 m. balandžio 24 d. Tarybos direktyvoje 72/166/EEB dėl valstybių narių teisės aktų, susijusių su motorinių transporto
         priemonių valdytojų civilinės atsakomybės draudimu ir privalomojo tokios atsakomybės draudimo įgyvendinimu, suderinimo, 
      
      –        1983 gruodžio 30 d. Antrojoje Tarybos direktyvoje 84/5/EEB dėl valstybių narių teisės aktų, susijusių su motorinių transporto
         priemonių valdytojų civilinės atsakomybės draudimu, suderinimo, 
      
      –        1990 m. gegužės 14 d. Trečiojoje Tarybos direktyvoje 90/232/EEB dėl valstybių narių įstatymų, susijusių su motorinių transporto
         priemonių valdytojų civilinės atsakomybės draudimu, suderinimo, 
      
      –        2000 m. gegužės 16 d. Europos Parlamento ir Tarybos direktyvoje 2000/26/EB dėl valstybių narių įstatymų, susijusių su motorinių
         transporto priemonių valdytojų civilinės atsakomybės draudimu, suderinimo, ir iš dalies keičianti Tarybos direktyvas 73/239/EEB
         ir 88/357/EEB (Ketvirtoji transporto priemonių draudimo direktyva) ir
      
      –        2005 m. gegužės 11 d. Europos Parlamento ir Tarybos direktyvoje 2005/14/EB, iš dalies keičiančioje Tarybos direktyvas 72/166/EEB,
         84/5/EEB, 88/357/EEB ir 90/232/EEB bei Europos Parlamento ir Tarybos direktyvą 2000/26/EB, susijusias su motorinių transporto
         priemonių valdytojų civilinės atsakomybės draudimu, 
      
      nedraudžiami nacionalinės teisės aktai, kuriuose numatyta, kad savanoriškojo motorinių transporto priemonių draudimo sutartyje
         draudikas netaiko apsaugos kilus žalai, kai automobilį vairavo nuo alkoholio apsvaigęs asmuo. 
      
      
         
                  2.
               
               
                  
               
               
                  	Privalomo motorinių transporto priemonių valdytojų civilinės atsakomybės draudimo sistema, nustatyta direktyvose 72/166, 84/5,
                     90/232, 2000/26 ir 2005/14, nedraudžiami nacionalinės teisės aktai, kuriuose nenustatyta, kad draudikas atlygina žalą iš karto
                     po įvykio nukentėjusiam draudėjui pagal savanoriškojo motorinių transporto priemonių draudimo sutartį ir susigrąžina iš atsakingo
                     įvykį sukėlusio asmens šiam draudėjui išmokėtą kompensacijos sumą, kai draudimo apsauga negalioja dėl draudimo netaikymo sąlygos.
                     
                  
               
            
         
                  3.
               
               
                  
               
               
                  	Nacionalinės teisės aktai, kuriuose numatyta, kad draudikas netaiko savanoriškojo motorinių transporto priemonių draudimo
                     apsaugos kilus žalai, kai automobilį vairavo nuo alkoholio apsvaigęs asmuo, yra tiek įsisteigimo laisvės, tiek laisvės teikti
                     paslaugas apribojimas. Prašymą priimti prejudicinį sprendimą pateikęs teismas turi nuspręsti, kiek šis apribojimas vis dėlto
                     gali būti taikomas kaip ESV sutartyje aiškiai numatyta nukrypti leidžianti nuostata arba, remiantis Teisingumo Teismo praktika,
                     gali būti grindžiamas privalomais bendrojo intereso pagrindais.